ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.28 కోట్ల డోసులు  అందించారు
గత 24 గంటల్లో 39,496 డోసులు అందించారు
దేశవ్యాప్త క్రియాశీల కేసుల సంఖ్య 1,934
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 118 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,49,346 కు పెరిగింది.
గత 24 గంటల్లో 94 కొత్త కేసులు నమోదయ్యాయి.
రోజువారీ పాజిటివిటీ రేటు 0.11%
వారపు పాజిటివిటీ రేటు 0.08%
గత 24 గంటల్లో చేసిన 88,445 కొవిడ్ పరీక్షలతో కలిపి ఇప్పటివరకు 91.44 కోట్ల పరీక్షలు చేశారు.
మంత్రిమండలి
ఆరోగ్యం మరియు ఔషధ రంగం లో సహకారం అంశం పై బ్రెజిల్ కు మరియు భారతదేశాని కి మధ్య ఎంఒయు కు ఆమోదం తెలిపిన మంత్రిమండలి
ఆరోగ్యం మరియు ఔషధ రంగం లో సహకారం అంశం పై బ్రెజిల్ కు మరియు భారతదేశాని కి మధ్య అవగాహనపూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదాన్ని తెలిపింది. ఈ ఎంఒయు పై 2019వ సంవత్సరం నవంబర్ లో సంతకాలు జరగవచ్చని ఆశిస్తున్నారు.
లాభాలు:
బ్రెజిల్ కు మరియు భారతదేశాని కి మధ్య ద్వైపాక్షిక అవగాహన ఒప్పంద పత్రం తో ఆరోగ్య రంగం లో, పరిశోధన ల వికాసాని కి మరియు సాంకేతిక విజ్ఞానం యొక్క అభివృద్ధి కి ఉద్దేశించిన సంయుక్త కార్యక్రమాల ద్వారా రెండు దేశాల లో సహకారాని కి ప్రోత్సాహం లభించనుంది. ఈ ఎంఒయు తో ఉభయ దేశాల ప్రజల ఆరోగ్య స్థాయి మెరుగు పడనుంది. ఈ ఎంఒయు ద్వారా బ్రెజిల్ కు మరియు భారతదేశాని కి మధ్య ద్వైపాక్షిక సంబంధాలు బలపడుతాయి.
(
మానవ వనరుల అభివృద్ధి మంత్రిత్వ శాఖ
‘వన్ క్లాస్- వన్ ఛానల్ట’ను విస్తరించడం: నాణ్యమైన డిజిటల్ విద్యను సుదూర మూలకు చేరుకోవడం’ అనే అంశంపై కేంద్ర విద్యా మంత్రిత్వ శాఖ వెబ్నార్ను నిర్వహించింది.
విద్యా రంగానికి సంబంధించి బడ్జెట్ 2022 ప్రకటనల అమలుపై ఒక వెబ్నార్ 2022 ఫిబ్రవరి 21న నిర్వహించడం జరిగింది. ఇందులో ప్రధాన మంత్రి నరేంద్ర మోదీ ప్రసంగించారు. “ఒక తరగతికి చేరువ కావడం: ఒక ఛానెల్: నాణ్యమైన డిజిటల్ విద్యను సుదూరాలకు అందించడం” అనే అంశంపై సెషన్ జరిగింది. ఈ సెషన్కు ఢిల్లీలోని ఇగ్నో వైస్-ఛాన్సలర్ ప్రొఫెసర్ నాగేశ్వర్ రావు అధ్యక్షత వహించారు. బీఐఎస్జీఎన్, మైటీ, డైరెక్టర్ జనరల్ టీపీ సింగ్ సహాధ్యక్షులుగా ఉన్నారు. చర్చలను ఢిల్లీలోని ఎన్సిఇఆర్టి, సిఐఇటి జాయింట్ డైరెక్టర్ ప్రొఫెసర్ అమరేంద్ర ప్రసాద్ బెహెరా సమన్వయం చేశారు.
ప్రొఫెసర్ నాగేశ్వర్రావు ప్రసంగిస్తూ, మాతృభాషలో ఎలక్ట్రానిక్ -కంటెంట్ల అభివృద్ధి ప్రాముఖ్యతను నొక్కి చెప్పారు. 200 ప్రధానమంత్రి ఈ–వైద్య డీటీహెచ్ టీవీ ఛానెల్లను ప్రారంభించడానికి అవసరమైన సాంకేతిక సన్నాహాల గురించి టీపీ సింగ్ వివరించారు. సీఐఈటీ ఎన్ఈఆర్టీ జాయింట్ డైరెక్టర్ ప్రొఫెసర్ అమరేంద్ర బెహెరా సెషన్కు మోడరేటర్గా వ్యవహరించారు. 17 మే 2020న ఆర్థిక మంత్రి ద్వారా ప్రధానమంత్రి ఈ–వైద్య కార్యక్రమం ప్రకటనతో ప్రారంభమైంది. 12 ప్రధానమంత్రి ఈ–వైద్య ఛానెళ్ల ప్రయాణాన్ని ఆయన వివరించారు. ఈ కార్యక్రమంలో భాగంగా, మొత్తం 12 తరగతులకు ‘వన్ క్లాస్ వన్ ఛానెల్’ 2020 సెప్టెంబర్ 1న ప్రారంభమైంది. పానెలిస్ట్లలో ఒకరైన టీఎంఐ చైర్మన్ మురళీధరన్ మాట్లాడుతూ విద్యార్థుల సమూహంలో వైవిధ్యత అవగాహనను పెంచడానికి అభ్యాస ఫలితాలను మెరుగుపరచడానికి బోధనాశాస్త్రంలో వివిధ ఆవిష్కరణలను చేర్చవలసిన అవసరం గురించి చర్చించారు. అమృత విశ్వ విద్యాపీఠం వీసీ డాక్టర్ వెంకట్ రంగన్ ఆన్లైన్ ల్యాబొరేటరీలపై వీడియో ట్యుటోరియల్ల ప్రాముఖ్యతను తెలియజేశారు. ఎడ్యుశాట్ నెట్వర్క్ ఉపగ్రహ మాధ్యమం ద్వారా టెలి-స్కూలింగ్ మాధ్యమం, టెక్నో-మేనేజిరియల్ అంశాలను శాట్కోమిశ్రో అసోసియేట్ డైరెక్టర్ ఎస్.హెచ్. రాయప్ప వివరించారు. 200 చానెళ్లను నడపడానికి జీశాట్-15ని ఉపయోగించే విధానం గురించి కూడా ఆయన చెప్పారు. డాక్టర్ టి.ఎస్. జోషి, డైరెక్టర్ జీసీఈఆర్టీ గుజరాత్ వందే గుజరాత్ ఛానెళ్ల విజయవంతమైన నమూనాల గురించి వివరించారు. ఈ సందర్భంగా మాట్లాడిన వారిలో వివిధ ప్రభుత్వ, ప్రభుత్వేతర సంస్థల అధిపతులు, ప్రతినిధులు ఉన్నారు. ఇన్ఫ్రాస్ట్రక్చరల్ సెటప్, వివిధ భాషల్లో నాణ్యమైన ఈ– కంటెంట్ను రూపొందించడం, దివ్యాంగులు, ప్రతిభావంతులైన పిల్లల కోసం ఈ–-కంటెంట్ను రూపొందించడం, ఆరోగ్యంపై ఈ– కంటెంట్ను చేర్చడం, మానసిక-–సామాజిక అంశాల వంటి వాటి గురించి మాట్లాడారు. సేవా రంగంలో ఉద్యోగుల పాత్రలతో సహా వృత్తిపరమైన వృత్తిపరమైన వీడియోలు, విద్యార్థులకు చేరువయ్యేలా అవగాహన కల్పించేలా ఛానెళ్లలో మార్పులు చేయడంపైనా చర్చ జరిగింది. మొత్తం ప్రక్రియను సులభతరం చేయడానికి వివిధ పక్షాల సహకారం కీలకమని వక్తలు అన్నారు. తరువాత రోజు, వెబ్నార్ ముగింపు సమావేశం డాక్టర్ సుభాస్ సర్కార్  అధ్యక్షతన జరిగింది. స్కిల్ డెవలప్మెంట్ అండ్ ఎంటర్ప్రెన్యూర్షిప్ ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ సహాయమంత్రి రాజీవ్ చంద్రశేఖర్ కూడా నైపుణ్యం, వ్యవస్థాపకతపై తన దృక్కోణాలను తెలియజేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.18 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
11,18,91,910
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 11.18 కోట్లకు పైగా  డోసులు అందుబాటులో ఉన్నాయి.
సమాచార, ప్రసార మంత్రిత్వ శాఖ
ప్రముఖ నటిఆశా పరేఖ్ను దాదా సాహెబ్ ఫాల్కే అవార్డు, 2020తో సత్కరించనున్నారు
68వ జాతీయ చలనచిత్ర అవార్డుల ప్రదానోత్సవం సెప్టెంబర్ 30న జరగనుంది
రాష్ట్రపతి ద్రౌపది ముర్ము అవార్డుల ప్రదానోత్సవానికి అధ్యక్షత వహించనున్నారు
2020 సంవత్సరానికి గాను దాదా సాహెబ్ ఫాల్కే అవార్డును ప్రముఖ నటి ఆశా పరేఖ్కు ప్రదానం చేయనున్నట్లు సమాచార ప్రసార మంత్రిత్వ శాఖ ఈరోజు ప్రకటించింది. న్యూఢిల్లీలో జరిగే జాతీయ చలనచిత్ర అవార్డు వేడుకలో ఈ అవార్డును అందజేయనున్నారు. కేంద్ర మంత్రి అనురాగ్ ఠాకూర్ నిర్ణయాన్ని ప్రకటిస్తూ "సమాచార ప్రసార మంత్రిత్వ శాఖ ప్రముఖ నటికి ఈ ప్రతిష్టాత్మక అవార్డును ప్రకటించడం గర్వించదగ్గ విషయం" అని అన్నారు. 68వ జాతీయ చలనచిత్ర అవార్డుల ప్రదానోత్సవం 2022 సెప్టెంబర్ 30న నిర్వహించబడుతుందని, దీనికి భారత రాష్ట్రపతి ద్రౌపది ముర్ము అధ్యక్షత వహిస్తారని మంత్రి ప్రకటించారు. ఆశా పరేఖ్ ప్రఖ్యాత సినీ నటి, దర్శకురాలు నిర్మాత నిష్ణాతులైన భారతీయ శాస్త్రీయ నృత్యకారిణి. బాలనటిగా తన కెరీర్ను ప్రారంభించిన ఆమె దిల్ దేకే దేఖోలో కథానాయికగా అరంగేట్రం చేసింది 95 చిత్రాలలో నటించింది. ఆమె కటి పతంగ్, తీస్రీ మంజిల్, లవ్ ఇన్ టోక్యో, అయా సావన్ ఝూమ్ కే, ఆన్ మీలో సజ్నా, మేరా గావ్ మేరా దేశ్ వంటి ప్రముఖ చిత్రాలలో నటించింది. ఆశాకు 1992లో పద్మ అవార్డు దక్కింది. ఆమె 1998–-2001 మధ్య ఫిల్మ్ సర్టిఫికేషన్ కోసం సెంట్రల్ బోర్డ్ అధిపతిగా కూడా పనిచేశారు.
పరేఖ్కు అవార్డును ప్రదానం చేయాలని ఐదుగురు సభ్యుల జ్యూరీ నిర్ణయం తీసుకున్నట్లు అనురాగ్ ఠాకూర్ ప్రకటించారు. 52వ దాదా సాహెబ్ ఫాల్కే అవార్డు ఎంపిక కోసం జ్యూరీలో చలనచిత్ర పరిశ్రమ నుండి ఐదుగురు సభ్యులు ఉన్నారు:
హేమ మాలిని
పూనమ్ ధిల్లాన్
టీఎస్ నాగాభరణ
ఉదిత్ నారాయణ్
ఆశా భోంస్లే
ప్రధాన మంత్రి కార్యాలయం
గబ్బర్ తీర్థంలో మహా హారతి కార్యక్రమంలో పాల్గొన్న ప్రధానమంత్రి
పవిత్ర నవరాత్రి పర్వదినం సందర్భంగా గబ్బర్ తీర్థంలో నిర్వహించిన మహా హారతి కార్యక్రమంలో పాల్గొన్నారు. గుజరాత్లోని 51 శక్తి పీఠాలలో ఒకటైన గబ్బర్ తీర్థానికి సమీపానగల అంబాజీ ఆలయంలోనూ శ్రీ మోదీ దర్శనం చేసుకుని, పూజలు చేశారు. ఆలయ ఆచార్యులు మహా హారతి నిర్వహించారు. మరోవైపు మౌంట్ అబూ పర్వత శ్రేణిలోని కొండలపై దుర్గామాత భారీ చిత్రాన్ని లేజర్ లైట్ల సహాయంతో ప్రదర్శించారు. ఇక్కడ భక్తుల కోసం సౌకర్యాలను మెరుగుపరిచడంపై ప్రధానమంత్రి ఆలయ అధికారులతో చర్చించారు. దుర్గామాత ప్రార్థనల్లో పాల్గొన్న తర్వాత ఆయన తన రెండు రోజుల గుజరాత్ పర్యటనను ముగించారు. ప్రధాని వెంట ఈ పర్యటనలో గుజరాత్ ముఖ్యమంత్రి శ్రీ భూపేంద్ర పటేల్, కేంద్ర రైల్వే మంత్రి శ్రీ అశ్వినీ వైష్ణవ్ పాల్గొన్నారు.
(
ప్రధాన మంత్రి కార్యాలయం
మేం భారతదేశం లో అత్యంత పేద ప్రజల గౌరవాన్ని నిలపడానికి,మరి వారి యొక్క జీవనోపాధి ని వృద్ధి చెందింప చేసేందుకు పాటుపడ్డాం: ప్రధాన మంత్రి
గడచిన తొమ్మిది సంవత్సరాల లో లక్షల మంది ప్రజల జీవనం లో పరివర్తన ను తీసుకు వచ్చినటువంటి అనేక కార్యక్రమాల ను గురించి సృజనాత్మకమైన రీతి లో చాటి చెప్పిన అంశాల ను ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘గడచిన 9 ఏళ్ళ లో, మేం భారతదేశం లోని అత్యంత పేద వారైన ప్రజల యొక్క గౌరవాన్ని పరిరక్షించడాని కి మరియు వారి యొక్క జీవనోపాధుల ను వృద్ధి చెందింప చేయడానికి యత్నించాం. అనేక కార్యక్రమాల ను చేపట్టడం ద్వారా మేం లక్షల మంది జీవనాన్ని మార్చివేశాం. ప్రతి ఒక్క పౌరుని కి/పౌరురాలి కి చేయూత ను ఇచ్చే మరియు వారి కలల ను పండించే ఈ మిశన్ కొనసాగుతున్నది.’’ అని పేర్కొన్నారు.
అణుశక్తి విభాగం
దేశంలో అణు ప్రమాదాలకు సరైన, తగినంత బీమా రక్షణ ఉంది కేంద్ర మంత్రి డాక్టర్ జితేంద్ర సింగ్
ఎటువంటి బీమా లేదా ఆర్థిక భద్రత లేకుండా అణు కేంద్రాల నిర్వహణకు ప్రభుత్వం అనుమతించదు.. లోక్సభలో ఒక ప్రశ్నకు లిఖితపూర్వక సమాధానంలో స్పష్టం చేసిన మంత్రి
దేశంలో అణు ప్రమాదాలకు సరైన, తగినంత బీమా రక్షణ ఉందని కేంద్ర శాస్త్ర సాంకేతిక, సిబ్బంది వ్యవహారాలు, ప్రజా ఫిర్యాదులు, పెన్షన్, అణుశక్తి, అంతరిక్ష వ్యవహారాల శాఖ సహాయ మంత్రి డాక్టర్ జితేంద్ర సింగ్ తెలిపారు. ఈరోజు లోక్సభలో ఒక ప్రశ్నకు లిఖితపూర్వకంగా ఇచ్చిన సమాధానంలో అణు ప్రమాదాల వల్ల ప్రజలకు కలిగే నష్టాన్ని భర్తీ చేయడానికి, తగినంత పరిహారం చెల్లించడానికి కేంద్ర ప్రభుత్వం సివిల్ లయబిలిటీ ఫర్ న్యూక్లియర్ డామేజ్  చట్టం 2010 ని రూపొందించిందని డాక్టర్ జితేంద్ర సింగ్ వివరించారు. చట్ట నిబంధనల ప్రకారం ప్రమాదానికి సంబంధిత ప్లాంట్ నిర్వాహకులు పూర్తి బాధ్యత వహించాల్సి ఉంటుందని మంత్రి వివరించారు.ప్రమాదం జరిగినప్పుడు తన బాధ్యత నిర్వర్తించడానికి నిర్వాహకులు తగినంత భీమా లేదా ఆర్థిక సెక్యూరిటీ లేదా రెండింటిని కలిపి నిర్వహించాల్సి ఉంటుంది. ఈ చట్టం ప్రతి అణు సంఘటనకు అణు ఆపరేటర్ బాధ్యతను కూడా పరిమితం చేస్తుంది.
తగినంత భీమా లేదా ఆర్థిక సెక్యూరిటీ లేకుండా అణు సౌకర్యాలు నిర్వహించడానికి ఎటువంటి అనుమతి ఉండదని మంత్రి స్పష్టం చేశారు. ఆపరేటర్ చెల్లుబాటు వ్యవధి ముగిసేలోపు ఎప్పటికప్పుడు బీమా పాలసీ లేదా ఆర్థిక సెక్యూరిటీలను పునరుద్ధరించాలని ఆదేశాలు జారీ అయ్యాయని మంత్రి తెలియజేశారు.
ప్రతి అణు సంఘటనకు ఆపరేటర్ వహించాల్సిన బాధ్యత-
 పది మెగావాట్ కు సమానమైన లేదా అంతకంటే ఎక్కువ థర్మల్ పవర్ కలిగి ఉన్న అణు రియాక్టర్ లకు 1,500 కోట్లు;
 ఇంధన రీ ప్రాసెసింగ్ ప్లాంట్లలో మూడు వందల కోట్లు
 పరిశోధన రియాక్టర్లకు సంబంధించి పది మెగావాట్ల కంటే తక్కువ థర్మల్ పవర్, ఖర్చు చేసిన ఇంధన రీప్రాసెసింగ్ ప్లాంట్లు కాకుండా ఇతర ఇంధన సైకిల్ సౌకర్యాలు , అణు పదార్థాల రవాణా చేసే ప్లాంటుకు వంద కోట్లు.
సిఎల్ఎన్డీ చట్టం 2010 ప్రకారం నిర్దేశించబడిన బాధ్యత ప్రకారం బీమాను అందించడానికి 12 జూన్ 2015న GIC-re తో సహా ఇతర భారతీయ బీమా సంస్థలతో కలిసి 1500 కోట్ల రూపాయలతో ఇండియా న్యూక్లియర్ ఇన్సూరెన్స్ పూల్ ఏర్పాటయింది. ఆపరేటర్ల బాధ్యతకు కవరేజీని అందించడంతో పాటు సరఫరాదారులు  నిర్వహించాల్సిన బాధ్యతలు కూడా ఇండియా న్యూక్లియర్ ఇన్సూరెన్స్ పూల్ పరిధిలోకి వస్తాయి. GIC-Reతో పాటు అనేక ఇతర భారతీయ బీమా కంపెనీలు ప్రస్తుతం ఇండియా న్యూక్లియర్ ఇన్సూరెన్స్ పూల్ లో భాగస్వాములుగా ఉన్నాయి.
సిఎల్ఎన్డీ చట్టం 2010 ప్రకారం సంక్రమించిన అధికారాలు ఉపయోగించి కేంద్ర ప్రభుత్వం కాలానుగుణంగా ఆపరేటర్ బాధ్యత మొత్తాన్నిసమీక్షించడానికి హక్కు కలిగి ఉంటుంది. అవసరమైతే, ఎక్కువ పరిహార మొత్తాన్ని నిర్ణయించవచ్చు.
2016లో సప్లిమెంటరీ కాంపెన్సేషన్  కన్వెన్షన్ను భారతదేశం ఆమోదించింది.సప్లిమెంటరీ కాంపెన్సేషన్ వల్ల రెండు అంచెల వ్యవస్థ అమల్లోకి వస్తుంది. కనీసం మూడు వందల మిలియన్ల వరకు ఎస్డీఆర్ పరిహారం లభించేలా చూడడానికి చర్యలు అమలు జరుగుతాయి. ప్రమాద జరిగినప్పుడు సంబంధిత ప్లాంట్ తన ఉత్పత్తి సామర్థ్యం ఐక్యరాజ్య సమితి అంచనా రేటు ఆధారంగా పరిహారాన్ని చెల్లించేలా చూసేందుకు చర్యలు అమలు జరుగుతాయి.
<><><><><>
(Visitor Counter : 60
ఆర్థిక మంత్రిత్వ శాఖ
అక్రమంగా సిగరెట్లను తయారు చేస్తూ పన్నులు ఎగ్గొడుతున్న వ్యాపారిని అరెస్టు చేసిన డిజిజిఐ గురుగ్రామ్
జిఎస్ టి ఇంకా ఇతర పన్నులు ఎగ్గొడుతూ, అవసరమైన పన్ను పత్రాలు లేకుండా అక్రమంగా సిగరెట్లను తయారు చేస్తున్నారనే ఆరోపణల మీద సత్యేంద్ర శర్మ అనే హర్యానా వ్యాపారిని గురుగ్రామ్ జోనల్ యూనిట్ కు చెందిన జిఎస్ టి ఇంటెలిజెన్స్ డైరెక్టరేట్ జనరల్ సిబ్బంది అరెస్టు చేసింది.
నిందితుడు సత్యేంద్ర శర్మ వివిధ రకాల సిగరెట్లను తయారు చేస్తూ వాటిని సరఫరా చేశారని ఇంతవరకూ జరిపిన విచారణ ద్వారా తేలింది. అతను రిజిస్టర్ చేసుకున్న నిధి బ్లాక్, గోల్డ్ క్వీన్, ఇ-10 బ్రాండ్లు కూడా ఇందులో వున్నాయి. వీటితోపాటు ఇతరులకు చెందిన అంతర్జాతీయ ట్రేడ్ మార్కులైన పారిస్, పైన్, బ్లాక్ జారుమ్ బ్రాండ్లను కూడా ఇతను అక్రమంగా తయారు చేస్తున్నట్టు విచారణలో తేలింది. జిఎస్టి చెల్లించకుండా వీటినన్నిటినీ అతను రహస్యంగా మార్కెట్ కు తరలించారు. వీటిని ఆయన న్యూ ఢిల్లీకి తరలించారు. ఆ తర్వాత దేశవ్యాప్తంగా సరఫరా చేయాలని అనుకున్నారు.
ఢిల్లీ, హర్యానాలలోని పలు ప్రదేశాల్లో విచారణ చేశారు. డాక్యుమెంట్లతో కూడిన సాక్ష్యాలను అధికారులు సేకరించారు. అంతే కాదు ఇందులో భాగస్వామ్యమున్న వ్యక్తులతో మాట్లాడి వారి సాక్ష్యాలను రికార్డు చేశారు. తద్వారా సత్యేంద్ర శర్మను కీలక నిందితునిగా గుర్తించారు. ఆయన్ను ఈ నెల 27న అరెస్టు చేసి మెజిస్ట్రేట్ ముందు హాజరుపరచగా జ్యుడిషియల్ కస్టడీకి ఆదేశించారు. ఈ రాకెట్ ద్వారా నిందితుడు రాకేష్ శర్మ మొత్తం 129 కోట్ల రూపాయలమేరకు పన్నులు ఎగ్గొట్టినట్టు తేలింది. దీనికి సంబంధించి మరింత విచారణ కొనసాగుతోంది.
మంత్రిమండలి
2019-2020 సంవత్సరానికి ఉత్పాదకత తో ముడిపెట్టిన బోనస్ కు, ఉత్పాదకత తో సంబంధం లేని బోనస్ కు ఆమోదం తెలిపిన మంత్రిమండలి
2019-2020 సంవత్సరానికి గాను ఉత్పాదకత తో ముడిపెట్టిన బోనస్  ని చెల్లించడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. దీనితో రైల్వేలు, తపాలా, రక్షణ, ఇపిఎఫ్ఒ, ఇఎస్ఐసి మొదలైన వాణిజ్య సంస్థలకు చెందిన 16.97 లక్షల మంది నాన్- గెజిటెడ్ ఉద్యోగులకు లబ్ధి అందనుంది. దీని వల్ల 2,791 కోట్ల రూపాయల మేరకు ఆర్థిక భారం పడుతుంది.
నాన్-పిఎల్బి లేదా ఎడ్-హాక్ బోనస్ ను నాన్- గెజిటెడ్ కేంద్ర ప్రభుత్వ ఉద్యోగులకు ఇవ్వడం జరుగుతుంది. దీనితో 13.70 లక్షల మంది ఉద్యోగులకు ప్రయోజనం అందుతుంది. దీని ఆర్థిక భారం 946 కోట్ల రూపాయల మేరకు ఉంటుంది.
బోనస్ ప్రకటన తో మొత్తం 30.67 లక్షల మంది ఉద్యోగులకు లబ్ధి చేకూరుతుంది. దీని మొత్తం ఆర్థిక భారం 3,737 కోట్ల రూపాయలుగా ఉంటుంది.
గడచిన సంవత్సరం నాన్-గెజిటెడ్ ఉద్యోగుల కు వారి పనితీరుకు గాను బోనస్ ను సాధారణంగా దసరా/దుర్గా పూజ కంటే ముందే చెల్లించడం జరిగేది. ప్రభుత్వం తన నాన్- గెజిటెడ్ ఉద్యోగుల కోసం ఉత్పాదకత తో ముడిపెట్టిన బోనస్ ని మరియు ఎడ్ హాక్ బోనస్ ను వెనువెంటనే చెల్లించే విధంగా ప్రకటన చేస్తోంది.
(
హోం మంత్రిత్వ శాఖ
కేంద్ర రైల్వేల శాఖ సహాయ మంత్రి శ్రీ సురేశ్ సి. అంగడి దుఃఖదాయక మరణం పట్ల సంతాపం తెలిపిన మంత్రిమండలి
శ్రీ సురేశ్ సి. అంగడి స్మృతిలో రెండు నిమిషాల సేపు మౌనాన్ని పాటించడం జరిగింది
కేంద్ర రైల్వేల శాఖ సహాయ మంత్రి శ్రీ సురేశ్ సి. అంగడి నిన్న న్యూ ఢిల్లీ లో మరణించడం పట్ల కేంద్ర మంత్రివర్గం సంతాపాన్ని వ్యక్తం చేసింది.
మంత్రిమండలి శ్రీ సురేశ్ సి. అంగడి ని గుర్తుకు తెచ్చుకొంటూ, రెండు నిమిషాల సేపు మౌనం పాటించింది.
ఈ సందర్భం లో మంత్రిమండలి ఆమోదించిన తీర్మానం పాఠం ఈ కింది విధంగా ఉంది:
‘‘కేంద్ర రైల్వేల శాఖ సహాయ మంత్రి శ్రీ సురేశ్ సి. అంగడి మంగళవారం న్యూ ఢిల్లీ లో మరణించడం పట్ల మంత్రిమండలి ప్రగాఢ సంతాపాన్ని వ్యక్తం చేస్తోంది. ఆయన మరణంతో దేశ ప్రజలు ఒక ప్రసిద్ధ నేతను, ఒక విద్యావేత్త ను, ఒక ప్రముఖ పార్లమెంటు సభ్యుడిని, పరిపాలనా దక్షుడిని కోల్పోయారు.
1955 జూన్ 1న కర్నాటక లోని బెళగావి జిల్లా కెకె కొప్ప గ్రామం లో జన్మించిన శ్రీ సురేశ్ అంగడి బెళగావి లోని ఎస్.ఎస్.ఎస్. సమితి కళాశాల నుంచి తన పట్టభద్రుడయ్యారు. ఆ తరువాత ఆయన బెళగావి లో రాజా లఖమ్ గౌడ లా కాలేజీ నుంచి న్యాయశాస్త్రం లో పట్టాను అందుకొన్నారు.
భారతీయ జనతా పార్టీ సభ్యుడైన శ్రీ సురేశ్ అంగడి, 1996 లో పార్టీ బెళగావి జిల్లా శాఖ కు ఉపాధ్యక్షుడు అయ్యారు. 2001 లో ఆయన ను పార్టీ బెళగావి జిల్లా శాఖకు అధ్యక్షుని గా నామినేట్ చేయడం జరిగింది. 2004 లో ఆయన ను బెళగావి లోక్ సభ నియోజకవర్గం లో పార్టీ అభ్యర్థిగా నామినేట్ చేసేంత వరకు ఆ పదవి లో శ్రీ అంగడి కొనసాగారు. ఎన్నికల్లో ఆయన భారీ సంఖ్యాధిక్యంతో గెలిచి, 14 వ లోక్ సభలో సభ్యుడయ్యారు. 2009, 2014, 2019 సంవత్సరాల్లో జరిగిన ఎన్నికల్లో ఆయన బెళగావి నుంచే లోక్ సభ కు తిరిగి ఎన్నికయ్యారు.
ఆయన ఆహారం, వినియోగదారు వ్యవహారాలు, ప్రజా పంపిణీ; మానవ వనరుల అభివృద్ధి, రక్షణ లకు సంబంధించిన స్టాండింగ్ కమిటీ లో సభ్యునిగా, ఆర్థిక శాఖ లో సంప్రదింపుల సంఘం సభ్యునిగా కూడా సేవలను అందించారు. పార్లమెంటు సభ్యుల జీత భత్యాలు, పింఛను అంశాల పై ఏర్పాటైన జాయింట్ కమిటీ, కేంద్ర ప్రత్యక్ష పన్నుల సలహా సంఘం , సభా సంఘం, పిటిషన్ ల సంఘం లలో కూడా శ్రీ సురేశ్ అంగడి సభ్యునిగా వ్యవహరించారు. 2019 మే నెలలో శ్రీ సురేశ్ అంగడి కేంద్ర రైల్వేల శాఖ సహాయ మంత్రి పదవీబాధ్యతలను స్వీకరించారు.
ఆయన సామాజిక, సాంస్కృతిక కార్యకలాపాల లో పాలుపంచుకొన్నారు; ప్రత్యేకించి పరిశ్రమ, వ్యవసాయం, పేద ప్రజల కు విద్య అంశాల్లో ఆయన ఆసక్తిని కనబరిచారు. ఆయన 2009 నుంచి బెల్గాం లోని సురేశ్ అంగడి ఎడ్యుకేషన్ ఫౌండేషన్ కు చైర్మన్ గా కూడా ఉన్నారు. పుస్తకాలు చదవడమన్నా, ప్రయాణాలు చేయడమన్నా ఆయనకు మక్కువ ఎక్కువ.
వియోగదు:ఖంలో ఉన్న ఆ నేత కుటుంబానికి ప్రభుత్వం పక్షాన, యావత్ దేశ ప్రజల పక్షాన మంత్రిమండలి తన హృదయపూర్వక సంతాపాన్ని తెలియజేస్తోంది.’’
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకా కార్యక్రమంలో భాగంగా ఇప్పటిదాకా 58.89 కోట్ల డోసుల పంపిణీ
గత 24 గంటలలో 25,467 కొత్త కేసుల నమోదు
మొత్తం కేసుల్లో చికిత్సలో ఉన్న కేసుల వాటా 0.98% ; మార్చి 2020 తరువాత అత్యల్పం
దేశవ్యాప్తంగా చికిత్సలో ఉన్న కేసులు 3,19,551; ఇది 156 రోజుల అత్యల్పం
కోలుకున్నవారి శాతం 97.68%; 2020 మార్చి తరువాత అత్యధికం
గత 24 గంటల్లో కోలుకున్నవారు 39,486 మంది; మొత్తం కోలుకున్నది 3,17,20,112 మంది
వారపు పాజిటివిటీ 1.90%; 60 రోజులుగా 3% లోపే
రోజువారీ పాజిటివిటీ 1.55%; 29 రోజులుగా 3% లోపే
ఇప్పటిదాకా జరిపిన కోవిడ్ నిర్థారణ పరీక్షలు 50.93 కోట్లు
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 184.70 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 12,597
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 1,316 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,95,089 కు పెరిగింది.
గత 24 గంటల్లో 913 కొత్త కేసులు నమోదయ్యాయి.
రోజువారీ పాజిటివిటీ రేటు 0.29%
వారపు పాజిటివిటీ రేటు 0.22%
గత 24 గంటల్లో చేసిన 3,14,823 కొవిడ్ పరీక్షలతో కలిపి ఇప్పటివరకు 79.10 కోట్ల పరీక్షలు చేశారు.
హోం మంత్రిత్వ శాఖ
విదేశాలలో చిక్కుకున్న భారతీయ పౌరులను రప్పించేందుకు ఏర్పాట్లు
ఆకాశ, సముద్ర మార్గాల ద్వారా తీసుకొచ్చేందుకు కేంద్రం ఏర్పాట్లు
మే 7 నుంచి దశలవారీగా ప్రక్రియ ప్రారంభం
కరోనా కారణంగా విదేశాలలో చిక్కుకున్న భారతీయులను తిరిగి తీసుకొచ్చే ప్రక్రియను కేంద్ర ప్రభుత్వం చేపట్టింది. విమానాలు, నౌకాదళ నౌకల ద్వారా, దశలవారీగా వారిని తీసుకురానుంది. దీనిపై, 'సాండర్డ్ ఆపరేటింగ్ ప్రొటోకాల్'  ఇప్పటికే సిద్ధమైంది.
భారతీయ రాయబార కార్యాలయాలు, హై కమిషన్లు ఇబ్బందుల్లో ఉన్న భారతీయుల జాబితాలను సిద్ధం చేస్తున్నాయి. చెల్లింపు విధానం ఆధారంగా తరలింపు సౌకర్యం ఉంటుంది. షెడ్యూల్ కాని వాణిజ్య విమానాలను ఆకాశ ప్రయాణాల కోసం వినియోగిస్తారు. మే 7 నుంచి విడతల వారీగా ఈ తరలింపు ప్రారంభమవుతుంది. విమానాలు ఎక్కేముందు ప్రయాణీకులకు వైద్య పరీక్షలు చేస్తారు. ఆరోగ్య సమస్యలు లేనివారిని మాత్రమే ప్రయాణానికి అనుమతిస్తారు. భారత వైద్య మంత్రిత్వ శాఖ, పౌర విమానయాన శాఖ జారీ చేసిన మార్గదర్శకాలను ప్రయాణ సమయంలో ప్రయాణీకులు పాటించాలి.
తిరిగివచ్చాక 14 రోజుల క్వారంటైన్
గమ్యస్థానం చేరగానే ప్రతి ఒక్కరి పేరును ఆరోగ్య సేతు యాప్లో నమోదు చేస్తారు. మరోసారి వైద్య పరీక్షలు చేస్తారు. ఆ తర్వాత వారి స్వరాష్ట్రాల్లోని ఆస్పత్రులకు గానీ, ఇతర క్వారంటైన్ కేంద్రాలకు గానీ తరలిస్తారు. అక్కడ 14 రోజులు ఉండాలి. చెల్లింపు విధానంలో ఇది జరుగుతుంది. 14 రోజుల క్వారంటైన్ తర్వాత, కొవిడ్ పరీక్ష చేస్తారు. దాని ఫలితం ఆధారంగా తదుపరి నిర్ణయం తీసుకుంటారు. భారత విదేశాంగ మంత్రిత్వ శాఖ, పౌర విమానయాన శాఖలు తమ వెబ్సైట్లలో వీరి వివరాలను ప్రదర్శిస్తాయి.
విదేశాల నుంచి వచ్చే భారతీయులకు, వారి సొంత రాష్ట్రాల్లో కరోనా పరీక్షలు, క్వారంటైన్, తరలింపు వంటివాటికి సంబంధించిన ఏర్పాట్లు చేయాలని రాష్ట్ర ప్రభుత్వాలకు ఇప్పటికే సూచనలు వెళ్లాయి.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
పీఎం జీకే కింద కేటాయించిన ఆహారధాన్యాల మే 2021 కోటాను 100% తీసుకున్న 16 రాష్ట్రాలు/యూటీలు
పీఎం జీకే కింద రాష్ట్రాలు/ యూటీలకు 31.80 లక్షల ఎంటీల ఆహార ధాన్యాలను ఉచితంగా సరఫరా చేసిన భారత ఆహార సంస్థ
పీఎం జీకే కేటాయింపులను తీసుకుంటున్న 36 రాష్ట్రాలు/ యూటీలు
కరోనా వైరస్ వల్ల ఆర్ధికంగా దెబ్బతిని సమస్యలను ఎదుర్కొంటున్న పేదలను ఆదుకోవడానికి కేంద్రం ప్రవేశపెట్టిన ప్రధానమంత్రి గరీబ్ కళ్యాణ్ అన్న యోజన 
కింద అందుతున్న ఆహారధాన్యాలను రాష్ట్రాలు/ కేంద్రపాలిత ప్రతాలు అర్హులైనవారికి సరఫరా చేస్తున్నాయి.
2021 మే 17వ తేదీ నాటికి అన్ని 36 రాష్ట్రాలు/ కేంద్రపాలిత ప్రాంతాలు భారత ఆహార సంస్థ గిడ్డంగుల నుంచి 31.80 లక్షల ఎంటీల ఆహారధాన్యాలను తీసుకున్నాయి. మే, జూన్ నెలల కేటాయింపులను లక్ష దీవులు పూర్తిగా తీసుకున్నాయి. ఆంధ్రప్రదేశ్, అరుణాచల్ ప్రదేశ్, అండమాన్ నికోబార్ దీవులు, గోవా, ఛత్తీస్ ఘర్, హిమాచల్ ప్రదేశ్, కేరళ, లడఖ్, మేఘాలయ,మిజోరాం, నాగాలాండ్, పుదుచ్చేరి, తమిళనాడు, తెలంగాణ త్రిపురలు 2021 మే కేటాయింపులను పూర్తిగా తరలించాయి. పీఎం జీకే కేటాయింపులను అర్హులైన లభ్డిదారులకు అందించడానికి రాష్ట్రాలు/ యూటీలు చర్యలను తీసుకుంటున్నాయి.
ఈ పథకం కింద ఎన్ఎఫ్ఎస్ఏ పరిధిలోకి వచ్చే79.39 కోట్ల మంది లబ్ధిదారులకు మనిషికి అయిదు కేజీల చొప్పున వారికి సరఫరా చేయవలసిన మొత్తం కంటే ఎక్కువగా ఆహార ధాన్యాలు  మే, జూన్ లలో రెండు నెలల పాటు ఉచితంగా అందించనున్నారు. ఎన్ఎఫ్ఎస్ఏ కింద కేటాయిస్తున్న ఆహారధాన్యాలు అదనంగా 79.39 లక్షల ఎంటీల ఆహారధాన్యాలను కేటాయించడం జరిగింది. రాష్టాలు/యూటీలకు అందిస్తున్న కేంద్ర సహకారం కింద ఆహారధాన్యాల ఖరీదు, రవాణా తదితర అయ్యే 26,000 కోట్ల రూపాయల ఖర్చును కేంద్రం భరించాలని నిర్ణయించింది.
ఇంతకుముందు, భారత ప్రభుత్వం పిఎమ్జికె-I  మరియు పిఎమ్జికెఎ- II  కింద ఎన్ఎఫ్ఎస్ఎ లబ్ధిదారులకు ఉచిత ఆహార ధాన్యాలు అందించింది. వీటిలో 104 ఎల్ఎమ్టి గోధుమలు మరియు 201 ఎల్ఎమ్టి బియ్యం, మొత్తం 305 ఎల్ఎమ్టి ఆహార ధాన్యాలను సంబంధిత రాష్ట్రాలు / యుటిలకు భారత ఆహార సంస్థ సరఫరా చేసింది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సురక్షితమైన, విశ్వసనీయ ఇంటర్నెట్, ప్రభుత్వ సంస్థల కోసం “సమాచార భద్రతా పద్ధతులపై మార్గదర్శకాలు” జారీ చేసిన సిఈఆర్టి-ఇన్
కేంద్ర సహాయ మంత్రి రాజీవ్ చంద్రశేఖర్: ఈ మార్గదర్శకాలు ప్రభుత్వ సంస్థలు, పరిశ్రమలకు సురక్షితమైన, విశ్వసనీయమైన, సురక్షితమైన సైబర్ గమ్యాన్ని నిర్ధారించడానికి ఒక రోడ్మ్యాప్.
భారతదేశం డిజిటల్ ప్రస్థానం అద్భుతంగా ముందుకు సాగుతోంది. 80 కోట్ల మంది భారతీయులు  ఇంటర్నెట్, సైబర్స్పేస్ను చురుకుగా ఉపయోగిస్తున్నారు, ఇది ప్రపంచంలోని అతిపెద్ద అనుసంధానిత దేశాలలో ఒకటిగా నిలిచింది. పౌరులు వ్యాపారం, విద్య, ఆర్థికం, డిజిటల్ ప్రభుత్వ సేవలను పొందడం వంటి అంశాలతో సహా వారి రోజువారీ అవసరాలను తీర్చడానికి ఇంటర్నెట్పై ఎక్కువగా ఆధారపడుతున్నారు.
సురక్షితమైన, విశ్వసనీయమైన డిజిటల్ పర్యావరణం ప్రాముఖ్యతను గుర్తిస్తూ, భారత ప్రభుత్వం తన వినియోగదారులకు సురక్షితమైన, విశ్వసనీయమైన సురక్షితమైన సైబర్ గమ్యాన్ని నిర్ధారించే లక్ష్యంతో విధానాలను రూపొందించింది. నేటి డిజిటల్ ప్రపంచంలో పెరుగుతున్న సైబర్ బెదిరింపులు, దాడుల గురించి ఇది చాలా మందికి పూర్తిగా తెలుసు.
సురక్షితమైన సైబర్స్పేస్ లక్ష్యాన్ని మరింతగా పరిష్కరించేందుకు, ఈరోజు ఇండియన్ కంప్యూటర్ ఎమర్జెన్సీ రెస్పాన్స్ టీమ్  సమాచార భద్రతా పద్ధతులపై మార్గదర్శకాలను విడుదల చేసింది. ఇన్ఫర్మేషన్ టెక్నాలజీ చట్టం, 2000 లోని సెక్షన్ 70బీ సబ్-సెక్షన్ లోని క్లాజ్  ద్వారా అందించిన అధికారాల క్రింద జారీ అయిన ఈ మార్గదర్శకాలు, దీనిలో పేర్కొన్న అన్ని మంత్రిత్వ శాఖలు, విభాగాలు, సెక్రటేరియట్లు, కార్యాలయాలకు వర్తిస్తాయి
ఎలక్ట్రానిక్స్, ఇన్ఫర్మేషన్ టెక్నాలజీ, స్కిల్ డెవలప్మెంట్ ఎంటర్ప్రెన్యూర్షిప్ రాష్ట్ర మంత్రి శ్రీ రాజీవ్ చంద్రశేఖర్ మాట్లాడుతూ, “సురక్షితమైన, విశ్వసనీయమైన, సురక్షితమైన సైబర్ స్థలాన్ని నిర్ధారించడానికి ప్రభుత్వం అనేక కార్యక్రమాలు చేపట్టింది. మేము సైబర్ సెక్యూరిటీని విస్తరింపజేస్తున్నాము. వేగవంతం చేస్తున్నాము - సామర్థ్యాలు, సిస్టమ్, మానవ వనరులు, అవగాహనపై దృష్టి సారించి. ఈ మార్గదర్శకాలు సైబర్ ప్రమాదాన్ని తగ్గించడానికి, పౌరుల డేటాను రక్షించడానికి, దేశంలో సైబర్ భద్రతా పర్యావరణ వ్యవస్థను మెరుగుపరచడానికి ప్రభుత్వ సంస్థలు, పరిశ్రమలకు రోడ్మ్యాప్. సైబర్ సెక్యూరిటీ అవసరాలకు వ్యతిరేకంగా సంస్థ భద్రతా వ్యవస్థను అంచనా వేయడానికి అంతర్గత, బాహ్య, మూడవ పక్ష ఆడిటర్లతో సహా ఆడిట్ బృందాలకు ఇవి ప్రాథమిక పత్రంగా ఉపయోగపడతాయి.
సురక్షితమైన, విశ్వసనీయ ఇంటర్నెట్ కోసం ప్రభుత్వ సంస్థల కోసం ఈ “సమాచార భద్రతా పద్ధతులపై మార్గదర్శకాలు” అందుబాటులో ఉన్నాయి... ఇవి https://www.cert-in.org.in/guidelinesgovtentities.jsp లో లభ్యమవుతాయి.
(Visitor Counter : 88